Lav et referat af nedenstående tekst:

Tekst:
Den infektion, som tog livet af chefredaktør Søren Rosenlund Christensen i februar i år, kunne han 'med overvejende sandsynlighed' overlevet, hvis han havde fået en bedre behandling. Det skriver Nordjyske . Det er Patienterstatningen, der er kommet frem til følgende afgørelse: - Samlet er det vores vurdering, at behandlingen af Søren Rosenlund Christensen hverken hos lægevagten eller på Aalborg Universitetshospital har levet op til erfaren specialiststandard, idet den relevante behandling er blevet forsinket begge steder. Vi har tillige vurderet, at Søren Rosenlund Christensen uden disse forsinkelser ville have fået en tidligere og med overvejende sandsynlighed livreddende behandling. Patienterstatningen slår fast, at lægevagt og sygehus må dele ansvaret for den tragiske sag. Hos familien er man glad for, at Patienterstatningen er kommet frem til afgørelsen. - Jeg føler, at det er en stor sejr, der giver retfærdighed til Søren, til mig og vores sønner, siger Søren Rosenlund Christensens enke, Arina Richter, til Nordjyske. Chefredaktøren kom til skade i forbindelse med en cykelulykke den 5. februar om aftenen, hvor han blev kørt ned på en træningstur. Han havde brækket fire ribben og fået knubs på knæene. Efterfølgende udviklede der sig en infektion i hans venstre ben - nekrotiserende fasciitis, som er en livstruende, bakteriel infektion, som på kort tid ødelægger hud og underliggende væv. Infektionen havde spredte sig til større dele af kroppen. Søren Christensen døde om aftenen den 7. februar i en helikopter på vej til Rigshospitalet, efter læger på Aalborg Universitetshospital havde undersøgt og opereret på ham. I afgørelsen kritiseres Aalborg Universitetshospital for ikke at handle hurtigt nok på symptomer, der skulle have været reageret på med det samme. Anerkender afgørelse Både hos Lægevagten i Region Nordjylland og på Aalborg Universitetshospital anerkender man afgørelsen fra Patienterstatningen. - Det er en afgørelse, vi nøje gennemgår. Der er forskellige informationer i den. Og så tager vi den også til efterretning i forhold til den vurdering, Patienterstatningen har lavet. Den illustrerer det beklagelige forløb, der har været, siger lægefaglig direktør Michael Braüner Schmidt fra Aalborg Universitetshospital til Nordjyske. Patienterstatningen har tilkendt Søren Christensens efterladte en minimumserstatning på godt en million kroner, den er dog ikke endelig udregnet. Derudover kører en sag ved Styrelsen for Patientklager, som endnu ikke er afsluttet.

Referat:
Nordjyskes chefredaktør kunne 'med overvejende sandsynlighed have overlevet infektion. Kritik af lægevagt og Aalborg Universitetshospital.